SAN CLEMENTE KALIFORNIA, YHDYSVALLAT
YKSI PÄIVÄ ENNEN FINAALIA
KANNUSTAMME JACKIA
RIP CURL WSL -FINAALI LOWER TRESTLES, KALIFORNIA
Oletko valmis?
3. SIJALLA
Valmiina finaalin toiseen erään. - Juuri niin.
Täältä tullaan.
On jännittävää olla mukana tänä vuonna.
Surffaat paljon paremmin.
Niin minustakin. En vain tahtonut sanoa sitä.
Uskon olevani parempi nyt.
4. SIJALLA
Viime vuonna kilpailin 2. sijalla -
ja tänään sijalla 4.
Finaaliin on pitkä matka,
mutta olen valmistautunut hyvin.
Kuka saapui?
Oliko se Kanoa? - Kanoa.
Olen lehdistötilaisuudessa.
5. SIJALLA
15 kameraa kuvaa minua.
On kohtaloni voittaa maailmanmestaruus.
Useita maailmanmestaruuksia.
2. SIJALLA
Mestaruuskilpailussa voi tapahtua mitä tahansa.
Maailmanmestaruus on vuoden suurin tavoite.
5. SIJALLA
Hei. - Huomenta.
Voi luoja. Finaalista tulee mieletön.
Finaali tuntuu nyt erilaiselta. Olen ensimmäisellä sijalla...
1. SIJALLA
...ja oloni on itsevarma.
Saan kuitenkin taistella maailmanmestaruudesta.
Vielä yksi mahdollisuus. - Uusi tilaisuus.
Tunnetko enemmän paineita kuin viime vuonna?
Läheltä pitää.
En oikeastaan. Tunnen olevani paremmassa asemassa.
Oloni on kevyt ja iloinen.
Toivon vieväni voiton ja saavani nimeni pokaaliin.
Maailmanmestaruus vahvistaisi aseman surffauksen legendana.
Tämä on surffauksen tärkein pokaali.
Paras, mitä voi voittaa.
Maailmanmestaruutta ei voi menettää.
Sillä pääsee osaksi historiaa.
Se on urheilulajimme huipentuma, jolla saavuttaa kuolemattomuuden.
Tervetuloa -
vuoden 2022 Rip Curl WSL -finaalin viralliseen lehdistötilaisuuteen.
Seitsenkertainen maailmanmestari Stephanie Gilmore on palannut -
ja tavoittelee kahdeksatta mestaruuttaan.
Olen aina halunnut voittaa kahdeksannen mestaruuden.
Teen parhaani, mutta Carissa toivoo kuudetta voittoa...
1. SIJALLA
...joka on lähellä seitsemättä Se on pelottavaa,
mutta matka on pitkä.
Saa nähdä.
Olen finaalissa 5. sijalla.
Teen kaikkeni ollakseni rauhallinen ja motivoitunut.
Tästä ei tule helppoa,
sillä olen 5. sijalla ja aloitan pohjalta.
Surffaajia on viisi.
5. sijalla oleva surffaa 4. sijan haltijaa vastaan.
Mittelön voittaja surffaa 3. sijalla olevaa vastaan.
Sen voittaja kohtaa 2. sijan surffaajan.
Sitä seuraa kolmen osakilpailun taistelu -
1. sijan haltijaa vastaan maailmanmestaruudesta.
MIESTEN MAAILMANMESTARI
On suuri etu mennä finaaliin keltaisessa paidassa.
Vain kahden osakilpailun voittaminen...
ELÄKKEELLÄ KOLMINKERTAINEN MAAILMANMESTARI
...on paljon helpompaa kuin viiden voittaminen.
Finaalipäivänä...
ENTINEN WSL-SURFFAAJA
...neljäntenä ja viidentenä kilpaileville -
ei kannata antaa mahdollisuutta päästä loppuun saakka.
Mahdollisuudet vähenevät sitä mukaa, kun etenee kilpailussa.
Hyvää aamiaista.
Tai brunssia. Mikä tämä on? - Brunssi.
Tämä vuosi oli todella pitkä ja vaikea.
Sairastuin koronavirukseen enkä päässyt Pipelle.
Hädin tuskin läpäisin karsinnat.
Keräsin lopulta voimani ja palasin kauden loppupuolelle.
Viime vuosi oli samanlainen.
Saapuessani finaalipäivänä -
en ollut tarpeeksi valmis.
En suhtautunut tähän kovin vakavasti.
STEPHANIEN POIKAYSTÄVÄ
Tällä kertaa kilpailen -
päättäväisemmin, mikä on hienoa.
Ajattelin samalla tavalla viime vuonna.
Sitten hajosin ensimmäisessä osakilpailussa.
Se oli tosi noloa.
Johanne peittosi sinut.
You can't always get what you want
Niin.
Tavoitteeni on selkeämpi tänä vuonna.
Haluan voittaa.
Minun pitää muistaa, että pystyn siihen.
Voin voittaa.
Olen urheiluhullu.
Tämä tuntuu enemmänkin videopeliltä kuin urheilulajilta.
Naisten surffaus näyttääkin siltä.
Carissa on iso ja paha pomo. - Pomotappelu.
Olen itsevarma.
Olen uurastanut kovasti varmistaakseni, että kehoni pelittää -
ja kaikki toimii kunnolla.
Urani tässä vaiheessa -
mahdollisuus kilpailla maailmanmestaruudesta -
tällaisilla aalloilla...
Se tilaisuus ei ehkä toistu.
On annettava kaikkensa.
Haluan nähdä ilmeet muiden tyttöjen kasvoilla,
kun rynnistät esiin.
Siitä tulee pelottavaa.
Stephillä on tekniikoita.
Sinä taas kilpailet hullun lailla.
Hän on raju ämmä.
YHDYSVALLAT TYYNIMERI
WSL-FINAALI
Aika on viimeinkin koittanut.
Vuoden 2022 Rip Curl WSL -finaali.
Pelipäivä. Tämä on surffauksen Super Bowl.
Panokset ovat korkealla.
Nyt taistellaan mestaruudesta.
Heippa.
Miten menee? Kiva nähdä. - Minulla on paitasi.
Hyvää huomenta.
Se on menoa nyt, surffauksen ystävät.
WSL-FINAALI TUOMARIT
Päättäkää nopeasti ja varmuudella.
Aallonharjasta saa erinomaiset pisteet.
Laittakaa heidät rehkimään.
Toivomme, että surffaajat...
WSL-PÄÄTUOMARI
...koettelevat lajin rajoja.
Riskialtista surffausta -
ja ennennäkemättömiä temppuja.
Steph Gilmore ohittaa Brisa Hennessyn avausmittelössä.
Toivo kahdeksannesta mestaruudesta pitää pintansa.
Nyt hän kohtaa Tatiana Weston-Webbin.
On tärkeää tunnistaa hyvä hyökkäyskohta.
Ei riitä, että yhdistelee liikkeitä. Aaltoja pitää lukea.
STEPHANIEN JA KANOAN VALMENTAJA
Sitten voi tehdä parhaan käännöksen.
Tänä vuonna panostin todella ruokavaliooni,
ravintooni ja rutiiniini.
Mahtava valmentajani Tom Whitaker auttaa minua.
Teimme parhaamme jäljitellessämme finaalipäivää.
Treenasimme yhä uudestaan.
Pääsin Brisan ohi.
4. SIJALLA
Onnea matkaan, Tommy.
Kiitos, Bris.
Nyt kilpailen Tatianaa vastaan.
Meidän on pakko surffata tosissamme.
Pitää olla verenhimoinen.
HYVÄ, TATI
Rannalla on paljon Tatianan kannustajia.
Olen kolmannella sijalla, ja mahdollisuuteni ovat hyvät,
mutta joudun uurastamaan kovemmin kuin koskaan.
Viime vuoden kokemukseni -
auttoivat minua valmistautumaan finaaliin henkisesti.
Ampaisen sekaan ja jätän paineet muille tytöille.
En tunne lainkaan paineita.
Olen todella innoissani ja haluan kohdata haasteet.
Nousuvesi on korkea.
On ollut vain kolme tällaista settiä.
Niin. - Pää kylmänä ja kolme aaltoa.
Voit meloa ja etsiä haluamasi aallon.
Tatianan itsevarmuus riittää mestaruuden voittamiseen.
Hyvä, Tati.
Kiitos.
Hän ei pelkää surffata omalla tavallaan.
Hänet on vaikea voittaa.
Jos pääsen Tatianan ohi, voin voittaa koko kilpailun.
Steph on tyylikuningatar ja raivokas kilpailija.
Hän rakastaa kilpailemista aivan kuten Kellykin.
Koskaan ei tiedä, mitä he tekevät.
Aion silti peitota hänet.
Menneisyyden voi tuntea -
samoin kuin pinnan alla väreilevän jännitteen,
kun nämä naiset kohtaavat.
NAISTEN 2. KILPAILU
Steph Gilmore aloittaa.
Hän viipyi hieman aallossa.
Viime vuosi alkoi samoin, kun Steph valitsi väärät aallot.
Helvetti. - Ei hätää.
Toiset aallot kiinnostavat Tatia.
Tati on naisista ainoa, jolla on oikea jalka edessä.
Hän nousee pohjalta ja halkoo harjaa.
Enää yksi.
TATIANAN AVIOMIES
Varhainen etu Tatiana Weston-Webbille.
Se oli päheetä.
Vasemmalla Tatiana Weston-Webb.
Hyvä, Tati!
Tuo on hyvä aalto.
Mainiota surffausta Tatilta.
Mukava nähdä tuoretta perspektiiviä.
Hän on armoton eikä anna periksi seitsenkertaiselle maailmanmestarille.
TÄMÄNHETKISET TULOKSET
Päivä on vasta alussa, mutta joudun panemaan parastani.
Suon itselleni mahdollisuuden.
Gilmore pudottautuu.
Hyökkääviä sisäliikkeitä.
Vau.
Tuo lienee Steph Gilmoren paras aalto.
Minulla on paljon saavutettavaa,
ja haluan koetella luovuuttani.
Keskikokoinen aalto Stephille.
Hän tarvitsee 7,88 pistettä.
Tuntuvan tuloksen.
Uskomatonta. Tuota ei näe joka päivä.
Melko odottamatonta.
8,3 pistettä. Steph Gilmore siirtyy johtoon.
Hyvä tavaton. Mikä soturi!
LOPULLISET PISTEET
Pisteet saapuvat. Gilmore jatkaa!
Loistavaa urheiluhenkeä aivan kilpailun lopussa.
Ihan kuin maailmankaikkeus olisi sanonut:
"Sinä päätät tänään, mitä haluat saavuttaa.
Tämä on hetkesi. Tee päätöksesi."
Niin minä myös tein. Halusin voittaa.
Monet miettivät viime vuonna, onko Steph Gilmore menneen talven lumia.
Tämän voiton myötä saatamme todistaa seitsenkertaisen mestarin uutta alkua.
Voihan pentele. - Nyt sinä sen teit.
Idiootti.
Alku oli todella typerä.
Steph Gilmore jatkaa kolmanteen osakilpailuun.
Tatiana Weston-Webb putoaa kilpailusta.
Valmiina. Yksi, kaksi, kolme.
Tein kaiken voitavani -
ja olin ylpeä itsestäni. En tunne tehneeni virheitä.
Surffasin todella hyvin. Tämä ei ollut paras vuoteni,
mutta olen ylpeä siitä, että kestin vaikeat ajat ja selviydyin.
Ensimmäinen miesten osakilpailu Rip Curl WSL -finaalissa.
Ítalo vastaan Kanoa. Paljon paineita ja draamaa.
Onnea, mutta älä peittoa brasseja.
Enpä tiedä.
Jos saa vasemman -
ja sitten palaa, saa edun.
Kauteni ei ollut sellainen kuin odotin.
En voittanut koko vuonna,
mutta finaali on pakko voittaa.
Kanoa on ensimmäinen kilpailijani,
ja tämä osakilpailu ratkaisee paljon.
Kanoa on omistautunut ja lahjakas urheilija.
Kiitos. - Kas tässä.
Tämä on urani suurimpia hetkiä.
Tilaisuus voittaa maailmanmestaruus on elinikäinen unelmani.
Tässä asemassa on oltava valmiina toimintaan.
Pelkään, että minua kehuvat ihmiset -
saavat pettyä.
Uskon sinuun. - Niin.
Niin. - Uskon kaikkeen.
Anna mennä. - Niin.
Miesten ensimmäinen osakilpailu!
On vain 35 minuuttia aikaa -
tarjota paras mahdollinen esitys.
Pystyn siihen.
Voin päästä maailmanmestariksi.
Saa nähdä, miten kovaa surffaan.
Aloitetaan!
MIESTEN 1. KILPAILU
Kanoa iskee ensimmäistä aaltoa vasten.
Peräkäännös.
KANOAN ÄITI KANOAN VELI
Jännitteet ovat kovat.
Ítalo saapuu.
Lauta irtosi...
ÍTALON TYTTÖYSTÄVÄ
...tutun liikkeen aikana.
Tyylikäs alku Igarashilta.
Upea ensikaarre.
Griffin Colapinto ei päässyt finaaliin.
7. SIJALLA
Hän katselee kilpailua.
Nopea liike tuo hienon silauksen.
Pieni horjahdus, mutta hän korjaa tilanteen.
Anna mennä!
Hän on liekeissä, ja itsevarmuutta piisaa.
Ítalo taas tietää, että hänen pitää ryhdistäytyä.
Mietin, mitä voin muuttaa -
ja parantaa.
Pitää uskoa, että kaikki on mahdollista.
Ítalo näyttää päättäväiseltä.
Vikkelä ja korkea täyskäännös.
Ehjä suoritus.
Parempaa laskeutumista ei voi toivoa.
Totta hitossa. Anna mennä, Ítalo.
8,17 Ítalolle. Hän siirtyy johtoon.
Kolme, kaksi, yksi.
Igarashi häviää Ítalo Ferreiralle.
LOPULLISET PISTEET
Kanoa lopettaa viidennellä sijalla.
Ítalo.
Muut saavat pitää varansa.
Vielä viisi.
Hän saattaa loistaa oikealla hetkellä.
Se teki kipeää.
Tein kovasti töitä.
Jäljellä oli vielä mehuja. - Niin.
Mielentilani oli hyvä, ja olin valmis jatkamaan loppuun.
Opin kuitenkin paljon itsestäni ja luonteestani.
Sen, millainen urheilija olen.
Näin itsessäni puolia, joista olin ylpeä.
Pääsin pitkälle, ja minulla on yhä paljon annettavaa.
En malta odottaa ensi vuotta.
ILTA ENNEN FINAALIA
Ítalon jalkaan ja polveen sattui Trestlessä.
Jos hän saa jotain mieleensä, hän ei luovuta.
Adrenaliini virtaa niin, ettei hän tunne kehoaan.
Hän ei välitä kivusta eikä tunteista.
Väsyttää.
Saavuin Brasiliasta suoraan veden äärelle.
Surffasin lakkaamatta.
Aamulla ja keskipäivällä.
Iltapäivällä myös.
Eilen surffasin koko iltapäivän.
Olet sekopää.
Ítalolla on todistettavaa kärkiviisikossa.
Hänen vuotensa on ollut kehno, ja hän on saanut taistella.
Siitä huolimatta hänestä voi tulla maailmanmestari.
Tänä vuonna oli oudon paljon osakilpailuja.
Ítalo hävisi Filipelle kahdesti.
Jackilla ja Ítalolla oli ongelmia Bells Beachilla.
Ítalo haluaa kostaa heille.
Mitä tuomarit toivovat?
Jack Robinsonia.
Bells Beachin mittelö Jackia vastaan teki minut surulliseksi.
BELLS BEACH 2022
Ítalo saa 6,7. Jack Robbo voittaa.
Ítalo putoaa kilpailusta.
Vetäkää käteen.
Sillä hetkellä hän oli... Helvetti.
Hän ei ollut minua parempi.
Hän oli kuitenkin suosikki.
Tuomarit toivovat isoja aaltoja ja näyttäviä liikkeitä.
On tarjottava parastaan.
Toivotaan, että Ítalo saa hyviä aaltoja.
Toivotaan niin.
Ítalolla on mennyt oudosti tänä vuonna.
Mikään ei sujunut hyvin.
Pistetuloksista on valitettu usein.
En tiedä, ansaitsiko Jack voittoaan vai ei.
Hän on todellinen uhka.
Kasvoin paljon tänä vuonna. Voitin kaksi osakilpailua.
Tuntuu hyvältä saapua finaaliin.
Etsin oman temponi.
Eroan muista surffaajista,
koska pysyn rauhallisena kovankin ryöpytyksen keskellä.
Jos keskittymisesi herpaantuu,
sulje silmäsi ja löydä tasapainosi.
Leandro auttaa minua.
JACKIN VALMENTAJA
Hän levittää ympärilleen auraa ja voimaa.
Tunnen hänen energiansa.
Ota yhteys tähän paikkaan -
ja hengitä vapaasti.
Hitaasti.
Olen parempi, kun löydän keskukseni.
Siksi haluan keskittyä nyt.
Tämä on sinun energiaasi -
pääsi sisällä ja aivoissasi.
Hyödynnän vahvuuksiani muita vastaan -
ja peittoan heidät.
Tämä tuntuu hyvältä tilaisuudelta.
WSL-FINAALI
Ítalo! Ítalo!
3. SIJALLA
Ítalo Ferreira peittoaa Ethan Ewingin toisessa kilpailussa.
Vaikuttava esitys.
Tästä tulee hauskaa.
Kolmannessa osakilpailussa Jack Robinson kohtaa Ítalo Ferreiran.
Vau. Aika tulista.
Nyt saadaan nähdä räiskettä.
Haluan otella Jackia vastaan.
Kanavoin kaiken energiani kilpailuun,
sillä haluan kostaa sen,
mitä tapahtui Bellsissä.
Voittoni Ítalosta oli ihan tavallinen.
Hän suurenteli asiaa -
ja janoaa voittoa.
Suutuin hänelle,
ja nyt voin saada kostoni kaikesta, mitä tänä vuonna tapahtui.
Vuoden 2019 maailmanmestari Ítalo Ferreira!
Numero kaksi sinisessä paidassa: Jack Robinson!
Koko elämäni on johtanut tähän hetkeen.
Saan tilaisuuden voittaa, ja se on kaunista.
Kun kohtaamme toisemme,
voin näyttää hänelle kynteni.
MIESTEN 3. KILPAILU
Kolmas kilpailu alkaa.
Nyt se alkaa. -Ítalo kerää vauhtia.
Tavoite on selvä, ja hän pysyy laudalla.
Hän kerää lisää vauhtia lopetusta varten.
TÄMÄNHETKINEN PISTETULOS
Toinen tai kolmas sija eivät riitä.
En tahtonut tyytyä muuhun kuin finaaliin.
Mitä enemmän surffasin, sitä itsevarmempi olin.
Jack Robinson tuntee paineita.
Hän etsii vastauksia.
JACKIN JOUKKUEMANAGERI
Anna mennä, Jack.
Mahtava käännös.
Tämän pitää onnistua.
Hän yrittää,
mutta käännös jää kesken.
Tuo johtuu paineista.
Paineet ovat aivan uudella tasolla.
Tie on selvä.
Jack Robinson tekee tyylikkään kaarteen esityksensä alussa.
Noin!
Tuo sopii enemmän hänen tyyliinsä,
kun hän yrittää pelastaa itsensä.
Se oli voimakas ratsastus. - Vau.
Ítalo kuitenkin vaanii.
Hän menee uudestaan.
Vau. Ítalo pudottautuu korkealta.
Hän runnoo avautuvaa aaltoa.
Hän varmaan kuuli, kun Jackia kannustettiin,
ja iskee vastaan.
Mikä lopetus!
LOPULLISET PISTEET
Siinä tulee kuitti.
Ítalo voittaa kolmannen kilpailun.
Se oli uskomaton lopetus.
Yksi vielä.
Hän pääsee kilpailemaan toisesta maailmanmestaruudesta -
Filipe Toledoa vastaan. - Uskomatonta.
Noin! Jäljellä on enää Filipe.
Vau. Näittekö tuota?
Olen maassa.
Se tarkoittaa, että välitän.
Tämä saa mielen matalaksi.
Olen kuitenkin nuori. Tälle ei voi mitään.
Se oli uutta minulle.
Palaan ensi vuonna ja tuon muutosta.
Tässä joutuu oppimaan.
Se kuuluu asiaan.
Hienosti meni.
Ensi vuonna uudestaan. - Niin.
Kiitos tuestasi. - Toki.
Jack uskoo itseensä enemmän kuin kukaan muu.
Hän on hionut surffauksensa huippuunsa.
Hänestä on tullut itsensä herra, ja olen ylpeä hänestä.
NAISTEN 3. KILPAILU
Steph Gilmore siirtyy kolmanteen kilpailuun -
Johanne Defayta vastaan.
2. SIJALLA
Tämä on uusinta viime vuoden finaalin ensimmäisestä osakilpailusta.
Et voita, jos aloitat villisti ja etenet takaapäin.
Yritetään toista tapaa.
Yritä saada hyvä aloitus.
Viime vuonna menin paniikkiin.
Se oli syvältä.
Minun piti mukautua ja muuttaa lähestymistapaani.
Tämä on 14. vuoteni kiertueella, mutta en aio jäädä eläkkeelle.
Mietin vain, mitä voin parantaa entisestään.
Se tuntuu mahtavalta ja saa minut jatkamaan.
Haluan tulla paremmaksi.
Olet liekeissä.
Mahtavaa. - Niin.
Homma kotiin.
Löydä rytmisi.
Tekniikka voittaa väsymyksen.
Ei se pahaa tee.
Anna mennä, mestari.
Kostosta saa mukavasti motivaatiota.
Johanne on kova, mutta pystyn tähän.
Kolmannesta kilpailusta tulee melkoinen.
Nousin pohjalta päästäkseni tänne.
En välitä muiden mielipiteistä.
Teen, kuten itse haluan.
Stephanie Gilmore.
Hänellä on ollut hitaita alkuja, mutta ne eivät kelpaa täällä.
Hän aloittelee.
Vauhti kiihtyy, kuten pitääkin.
Katsokaa pisteitä. 8,83.
Johanne Defay joutuu ahkeroimaan.
Katsokaa tuota. Vaikuttavaa.
Tuosta tulee pisteitä.
Siinä se tulee.
Erinomainen tulos. Steph Gilmorella on yli 16 pistettä.
LOPULLISET PISTEET
Johanne Defay lopetti kolmannella sijalla.
Stephanie Gilmore palaa rannalle aplodien raikuessa.
Loistoesitys seitsenkertaiselta mestarilta.
Hän pääsee kilpailemaan Carissa Moorea vastaan.
Noin sitä pitää.
Hän on voipunut ammattisurffaukseen -
ja ollut kauan väsynyt.
Kaunista. Se oli sen arvoista.
Stephanie kuitenkin peittoaa vastustajansa helposti.
Tämä voi tietää muutosta hänelle.
Ajatus siitä, että viidennen sijan haltija -
voisi päästä loppuun saakka,
on pelkkä ajatus.
Se on ennennäkemätöntä.
Jos Steph onnistuu siinä, hän tekee historiaa.
Viime vuonna molemmat ykkössijan haltijat voittivat.
Miesten puolella -
Filipe katselee, kun Ítalo tekee selvää muista finalisteista.
Se on hieman pelottavaa.
Jos Filipeltä kysyisi hänen tuntemuksistaan,
hänestä voisi aistia hieman pelkoa.
FINAALIAAMU
Käytä lihaksiasi.
Muista hengittää. Vaihto.
Viime vuonna annoin kaikkeni -
mutta saavutin vain toisen sijan.
Se oli tosi täpärällä.
Olin lähellä voittaa pokaalin -
mutta en saanutkaan sitä.
Se ei saa toistua.
Olkapää.
Ylös asti.
En halua olla paras surffaaja ilman maailmanmestaruutta.
Juuri noin. Hengitä.
Vain mestaruudella on väliä.
Ole valmiina.
Mikä on erilaista?
Tänä vuonna hallitsin tunteitani paremmin.
Noin. - No niin.
Vakauta käsivartta. Se meni eri tahdissa.
No niin.
Paremmin.
Voimakkaammin.
Tämä on paras vuoteni kiertueella.
Ehkä koko urallani.
Parempi. - Oikaisin.
Niin teit.
Nyt tajuan.
Mitä? - Hän lentää.
Keltainen paita, ykkössija -
ja paikka finaalissa tarjoavat paremman edun.
Tämä on hyvä vuosi voittaa maailmanmestaruus.
Juuri noin. Jalka mukaan.
Kaksi. Anna mennä.
Noin.
Filipe on saanut keltaisen paidan -
mutta ei maailmanmestaruutta.
Miksi? Minä uskon,
ettei hän usko itseensä tärkeinä hetkinä.
Tänä vuonna -
hän ajattelee selkeämmin.
Hän on myös loistokunnossa.
Filipe Toledo tuntuu nyt jo voittajalta.
Valmista.
MIESTEN MESTARUUSKILPAILU
Surffauksen suurin päivä jatkuu.
Tänään brasilialaiset päättävät, kuka on miesten maailmanmestari.
Tämä on historiallinen päivä.
Hyvä, Filipe.
Kilpailupäivän alussa -
tunteet ovat pinnassa.
Sekä paineita että väkeä on paljon.
Se saa hermostumaan.
On vaikea hallita tunteitaan.
Moni asia voi vaikuttaa mielentilaan tällaisena päivänä.
Hän on kaikkien suosikki.
Entä jos sitä ei saa?
Entä jos ei voita mestaruutta?
Mitä sitten?
Ítalo!
Ítalo on edennyt hienosti neljänneltä sijalta -
taistelemaan toisesta mestaruudesta.
Hän on odottanut tätä hetkeä.
Kun kyseessä on toinen mestaruus,
jokin saa yrittämään kovemmin -
sekä fyysisesti että henkisesti -
voittamaan kilpailun.
Olisi ollut todella rankkaa surffata muita vastaan.
Ítalo jos kukaan pystyy siihen.
Haluamme peitota toisemme, ja tästä tulee hyvä kamppailu.
Siunausta.
Anna mennä.
Pidä silmät auki!
Ítalo Ferreira!
Hän sähisee kuin poretabletti -
ja räjähtää pian.
Numero 77. Filipe Toledo!
Filipe näyttää rauhalliselta.
Kilpailen eniten itseäni vastaan.
Jos peittoan itseni, pystyn mihin tahansa.
Siunausta.
Valitse aaltosi.
Filipe! Filipe!
Filipe tulee ja antaa palaa!
MESTARUUSKILPAILU 1. OSAKILPAILU
Filipe Toledo.
Hän valmistelee avauksensa.
Iso näytös harjalla.
Hän ei horju!
Hän kaartaa ja tekee lopetuksen.
Saan kylmiä väreitä.
Filipe ei kaipaa lämmittelyä.
Hän on valmis.
Noin itsevarma avausratsastus on selvä viesti.
Takaisin Filipeen.
Dynaaminen käännös.
Toledo näyttää täydelliseltä.
Hän lipsahtaa.
Ensimmäinen virhe saattoi olla tuskallinen.
Se oli kova isku.
Paineet ovat kovat. Ítalolla on jo maailmanmestaruus.
Sellainen saa kihelmöimään.
Uskoni on kuitenkin vahva ja antaa minulle itsevarmuutta.
Ítalo Ferreira tulee.
Uskomattomia napsautuksia.
Anna mennä.
Ítalo laittoi kaiken peliin.
6,97. Hän ei päässyt johtoon eikä voi uskoa sitä.
Vau.
LOPULLISET PISTEET
Herran siunausta!
Filipe Toledo voittaa ensimmäisen osakilpailun.
Vau. Se oli todella täpärällä.
Filipe tarvitsee enää yhden voiton saadakseen mestaruuden.
Filipe on toivonut mestaruutta kauan...
FILIPEN ISÄ
...ja hän kantaa suurta taakkaa.
Keskity tavoitteeseesi.
Siihen, minkä eteen olet rehkinyt.
Keskity siihen, mitä sanoit pikkupoikana.
Katsoit silmiini ja sanoit:
"Haluan maailmanmestariksi."
Hän on uurastanut tämän eteen -
ja jättänyt jälkeensä paljon pitääkseen unelmansa elossa.
Hän taistelee joka päivä ja joka vuosi.
Antamatta periksi. Olen todella ylpeä hänestä.
MESTARUUSKILPAILU 2. OSAKILPAILU
Anna mennä.
Anna mennä!
Toinen osakilpailu alkaa,
ja Ítalon on pakko voittaa.
Kuuluuko päivä Toledolle?
Hyökkäävä aloitus Filipe Toledolta.
Hän iskee rajusti kaarteiden läpi.
Siinä menee Ítalo.
Hän ei saa hävitä.
Anna mennä.
Ferreiran pitää panna parastaan -
toivuttuaan vammastaan.
Filipe lähtee liikkeelle eheästi.
Katsokaa tuota vauhtia. Uskomatonta.
Nopeampaa kaveria ei olekaan.
Täydellistä menoa.
Hän seisoo ylpeänä.
Menoni on hyvää -
ja oloni itsevarma. Olen valmis kaikkeen.
Jos Toledo voittaa nyt, kilpailu päättyy siihen.
Tilanne on täpärällä. Ítalo tarvitsee 7,18 pistettä.
Ítalo ei tarvitse suunnatonta pistemäärää.
Ítalo menee vasemmalle.
Mene.
Hän valmistautuu.
Hän onnistuu ongelmitta.
Mieletöntä.
Uusi käännös lopetuksessa.
8,60 pistettä vie hänet johtoon. - Hyvä tavaton.
Aika käy vähiin,
ja Ítalo saattaa saada kolmannen osakilpailunsa.
Hetkinen. Tuossa tulee Filipe.
Todella siisti käännös.
Hän antaa energian virrata -
menettämättä hallintaa. - Niin.
Hän lentää.
Tämä voi olla Filipen hetki.
Filipe kaarsi paremmin.
TUOMARIEN HUONE
On päätöksen aika.
Filipe Toledon pisteet tulevat.
8,67.
LOPULLISET PISTEET
Kyllä!
Tämä on Filipe Toledon vuosi. Vuoden 2022 maailmanmestari.
Täysin uskomatonta.
Voitto on ollut usein hilkulla. Tänään hän sai sen.
Filipe erottui kaudellaan -
muista urheilijoista.
Hän ansaitsee tämän -
kaiken kestämänsä jälkeen.
Ítalo teki kaikkensa voidakseen palata tänä vuonna.
Päivä on kuitenkin Filipen.
Filipe on nyt maailman paras surffaaja.
Kunnioitan häntä kovasti.
Filipen maailmanmestaruus todistaa,
että parhaat surffaajat voittavat kilpailut.
Se tuntuu hienolta.
Kaikki uhraukseni ja hetket, joina en voinut olla lasteni kanssa.
Nyt näen ilon vanhempieni,
lasteni, vaimoni ja veljeni kasvoilla.
Se oli sen arvoista.
On mestaruuskilpailun aika. Kaksi parasta kohtaavat.
Carissa Moore ja Stephanie Gilmore.
On suuri etu mennä finaaliin ensimmäisellä sijalla,
sillä en joudu surffaamaan kuudessa osakilpailuissa -
vaan enintään kolmessa.
Jos näet mitään...
CARISSAN VALMENTAJA
Annan mennä. - Aivan.
Olisi mahtavaa viedä pokaali kotiin tänä vuonna.
Olen tyytyväinen, mutta haluan sen.
Carissa ei surffaa vielä.
Hän on levännyt,
mutta Steph on saanut rehkiä.
Carissa on voimakas ja loistokunnossa.
Hän on viimeinen ja vaarallisin vastustaja.
Tämä on vaikeaa,
sillä haluan onnistua.
Mietin silti, olenko yhtä vahva kuin Carissa.
En ole pohtinut,
mitä kahdeksas mestaruus merkitsisi hänelle.
Se on mullistavaa.
Hänestä tulisi kaikkien aikojen paras naissurffaaja.
Me pystymme tähän. Se ei ole helppoa,
mutta tilaisuus on mainio.
NAISTEN MESTARUUSKILPAILU
Ensimmäinen osakilpailu kolmesta.
Carissa toivoo kuudetta mestaruutta ja Steph kahdeksatta.
Carissa menee aina sisälle saadakseen ensimmäisen aallon.
En pidä likaisesta pelistä,
mutta haluan päästä johtoon.
Menen sisäpuolelle.
Australian Steph Gilmore.
Kaksi ensimmäistä aaltoa olivat hienoja - Vau.
8,33. Upea alku kilpailulle.
Carissa Moore on valmiina.
Hän tulee takaapäin.
Havaijilainen on mukana.
Hän yrittää yhä kiriä.
Hän tarvitsee enää yhden.
Hallitseva maailmanmestari palaa aallolle.
Leveä käännös.
Carissan täytyy pitää pää kylmänä -
ja säästää raivo aalloille.
Steph tulee taas.
Kaksi taituria taistelevat lakkaamatta.
LOPULLISET PISTEET
Se meni hyvin.
Steph Gilmore vei voiton Carissa Mooresta.
Olen yhä mukana.
Kerään vauhtia.
Jokainen kilpailu vahvistaa minua entisestään.
Energia kasvoi, ja Carissakin tunsi sen.
Oloni on kuin Pacific Liner -junalla.
Juna ei hidasta tahtiaan.
On toisen osakilpailun vuoro.
MESTARUUSKILPAILU
Jos Stephanie Gilmore voittaa, hän tekee historiaa.
No niin. Steph on valmiina.
Hän antaa palaa.
Hyvältä näyttää.
Hyvä, Steph!
Carissa Moore haluaa vastata.
Carissa heittää käännöksen Stephin nenän edessä. Hän kirii.
Hän antaa pienen vesisuihkun.
Carissan on pakko voittaa.
Ei kriittisiä käänteitä keltaiselta,
mutta hän surffasi hyvin.
Alkuperäiskansa lauloi lehdistötilaisuudessa.
Aloin hyräillä sitä itsekseni.
Se auttoi minua keskittymään täydellisesti.
Siinä tulee Steph Gilmore.
Hyvä, Stephanie.
Hän iskee tyylikkäästi. - Hienoa.
Steph näyttää loistavalta.
Mitä?
En odottanut tuota.
Stephanie Gilmore saa 7,23 pistettä.
LOPULLISET PISTEET
Tämä hetki rikkoi ennätyksen -
surffauksen historiassa.
Halusin aina voittaa kahdeksannen mestaruuden -
mutta vetäydyin syrjään.
Se on luonnollista, jos pelkää epäonnistuvansa.
Laskin rimaa.
Vasta nyt tajuan, miten paljon tämä merkitsee minulle.
Luulin todella, että tässä kilpailussa -
haluni olla kaikista paras olisi jo hiipunut.
Kun kuitenkin kilpailin -
ja jouduin tekemään parhaani voittaakseni jälleen,
tajusin yllättäen,
että juuri tätä minä haluan.
Haluan tuntea näin kilpailuissa.
Tämän takia halusin kahdeksan maailmanmestaruutta.
Parempaa tunnetta ei olekaan.
Ihan kuin olisin avannut uuden oven,
mikä on villi tunne urani tässä vaiheessa.
Hän ottaa minut kiinni.
Olisi mahtavaa, jos hän saisi 11 tai 12 mestaruutta.
11-KERTAINEN MAAILMANMESTARI
Se olisi hieno veti Stephiltä.
Kahdeksankertainen maailmanmestari Stephanie Gilmore -
ja vuoden 2022 maailmanmestari Filipe Toledo.
Mestarit.
Unelmani on ollut voittaa kahdeksan mestaruutta -
12-vuotiaasta asti.
Halusin maailman parhaaksi naissurffaajaksi.
Oli mahtavaa kilpailla ja voittaa. Kaikki on mahdollista.
Filipe on tosi siisti kaveri.
On kunnia jakaa lava kanssasi.
Unelmia kannattaa tavoitella.
Se on vaikeaa.
On paljon ylä- ja alamäkiä ja pahoja ajatuksia,
mutta me teimme sen.
Tämän vuoden aikana -
minua on koeteltu monella tavalla.
Loppujen lopuksi vein kuitenkin voiton -
urani parhaana vuotena.
Finaali oli varmaankin elämäni paras päivä.
Tekstitys: Petra Rock